Virve oli tasemel nagu ikka ja meie kohalejõudmise ajaks oli laud roheluses juba ootamas, koos vastküpsetatud pannkookidega :). Pärast maasikamoosiga pannkookide nautimist tõstsime Karuga kajakad  auto katusele ja alustasime teed Kakumäele. Plaan oli Kakumäelt Naissaarele aerutada. Kakumäele jõudes oli seal selline tuul, et tahtis sokid jalast ära puhuda ja merel ilus, jänesega laine. Enamuse nõudmisel jätsime Naissaare plaani katki ja otsustasime hoopis Viimsi vabaõhumuuseumi juures kajakad merele lasta ja tiiru ümber Aegna teha.